	[image: ]
	[image: C:\Users\Τάκης Βοΐλας\Documents\logo1.png]



	[image: ]
	[image: C:\Users\Τάκης Βοΐλας\Documents\logo1.png]



	[bookmark: _GoBack]Παρουσίαση του βιβλίου
του Αθανασίου (Θάσου) Κ. Σοφοκλέους 

ΧΡΟΝΙΑ ΟΔΥΝΗΣ
Το χρονικό ενός ισοβίτη της ΕΟΚΑ 
στις φυλακές της Αγγλίας

στο Σπίτι της Κύπρου
	[image: C:\Users\User\Documents\Χρόνια οδύνης.jpg]



Tη Δευτέρα 30 Μαΐου 2016, στις 20.00, θα πραγματοποιηθεί στο Σπίτι της Κύπρου, Ξενοφώντος 2Α στο Σύνταγμα, η παρουσίαση του βιβλίου του Αθανασίου (Θάσου) Κ. Σοφοκλέους, με τίτλο ΧΡΟΝΙΑ ΟΔΥΝΗΣ. Το χρονικό ενός ισοβίτη της ΕΟΚΑ στις φυλακές της Αγγλίας.
Όπως διαβάζουμε από την εισαγωγή του συγγραφέα, το βιβλίο αυτό φιλοδοξεί να δώσει στον Κυπριακό λαό μια πτυχή από τον Απελευθερωτικό μας Αγώνα που δεν είναι τόσο γνωστή. Γιατί πρέπει να παραδεχθούμε ότι πιο πολύ εξυμνούνται οι ηρωικές πράξεις, οι μάχες τα ηρωικά κατορθώματα. Για τους κατάδικους, που βρίσκονταν κάτω από τα χέρια των εχθρών υπό συνθήκες τραγικές δε λέχθηκαν πολλά.
Χαιρετισμό στην εκδήλωση θα απευθύνουν, ο Πρέσβης της Κυπριακής Δημοκρατίας κ. Κυριάκος Κενεβέζος και ο Ακαδημαϊκός, τ. Πρόεδρος της Ακαδημίας Αθηνών κ. Γεώργιος Κοντόπουλος. Για το βιβλίο θα μιλήσει ο Αναπληρωτής Καθηγητής Σύγχρονης Ελληνικής Ιστορίας του Τμήματος Ιστορίας και Αρχαιολογίας του Πανεπιστημίου Κύπρου κ. Πέτρος Παπαπολυβίου. Θα ακολουθήσει αντιφώνηση από τον συγγραφέα.
Στο πλαίσιο της εκδήλωσης θα τραγουδήσει ο Κώστας Χατζηχριστοδούλου. Στο πιάνο τον συνοδεύει ο μαέστρος Ζαχαρίας Μουζάκης και στην κιθάρα ο Βασίλης Χατζηλούκας. Θα προβληθεί, επίσης, ταινία μικρού μήκους για τον συγγραφέα (διάρκεια προβολής 14 λεπτά).
Η εκδήλωση πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου.
_____________________________________________
Ο Αθανάσιος (Θάσος) Σοφοκλέους γεννήθηκε στη Χαρδακιώτισσα Κυθρέας την 1η Απριλίου 1932.Τελείωσε το Δημοτικό Σχολείο του χωριού και φοίτησε στο Παγκύπριο Γυμνάσιο. Κατά τη διάρκεια των σπουδών του στη Φυσικομαθηματική Σχολή του Πανεπιστημίου Αθηνών, μυήθηκε στην Οργάνωση ΚΑΡΗ. Την 1η Μαΐου 1955 διέκοψε τις σπουδές του, έφτασε κρυφά στην Κύπρο και έδωσε τον όρκο της ΕΟΚΑ αναλαμβάνοντας πλούσια δράση. Στις 4 Οκτωβρίου 1956 συνελήφθη στην τοποθεσία Καππαρόβουνος στον Πενταδάκτυλο και βασανίστηκε σκληρά και απάνθρωπα για 16 συνεχόμενες μέρες. Καταδικάστηκε σε ισόβια δεσμά και φυλακίστηκε στις Κεντρικές Φυλακές Λευκωσίας, όπου παρέμεινε μέχρι την 7η Φεβρουαρίου 1957, όταν μεταφέρθηκε, αρχικά, στις φυλακές Wormwood Scrubs του Λονδίνου και, αργότερα, στις φυλακές του Maidstone του Kent. Στις 14 Μαρτίου 1959, μεταφέρθηκε, μετά τις συμφωνίες Ζυρίχης-Λονδίνου, ως εξόριστος στη Ρόδο, όπου παρέμεινε μέχρι την εγκαθίδρυση της Κυπριακής Δημοκρατίας. Επέστρεψε στην Κύπρο στις 16 Αυγούστου 1960. Υπηρέτησε στη Μέση Εκπαίδευση για 30 χρόνια ως Καθηγητής Μαθηματικών και ως Γυμνασιάρχης. Πρωτοστάτησε στη δημιουργία του Συνδέσμου Τομεαρχών και, αργότερα, των Συνδέσμων Αγωνιστών ΕΟΚΑ 1955-1959, των οποίων διατελεί για πολλά χρόνια Πρόεδρος. Υπήρξε από τους βασικούς συντελεστές στη δημιουργία του νέου Μουσείου Αγώνος, όπου διετέλεσε Έφορος. Το 1993 εξελέγη βουλευτής με τον Δημοκρατικό Συναγερμό. Είναι Αντιπρόεδρος του Μελάθρου Αγωνιστών. Διετέλεσε ακόμη Γραμματέας του Ιδρύματος Απελευθερωτικού Αγώνα ΕΟΚΑ 1955-1959, όπου σήμερα είναι Αντιπρόεδρος, και, για 12 χρόνια, μέλος του Συμβουλίου Ιστορικής Μνήμης Αγώνα ΕΟΚΑ 1955-1959.

